
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1234 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της υπουργικής απόφασης Α2-718/ 
31.7.2014 (Β' 2090) «Κωδικοποίηση Κανόνων Διακί¬ 
νησης και Εμπορίας Προϊόντων και Παροχής Υπη¬ 
ρεσιών (Κανόνες ΔΙ.Ε.Π.Π.Υ.)». 

2 Καθορισμός των ωρών απασχόλησης: α) πέραν 
του πενθημέρου και κατά τις Κυριακές και εξαι¬ 
ρέσιμες ημέρες, καθ' υπέρβαση της εβδομαδιαίας 
υποχρεωτικής εργασίας, για φυλακτικό προσωπι¬ 
κό με σχέση εργασίας ιδιωτικού δικαίου ορισμέ¬ 
νου χρόνου των Μουσείων και Αρχαιολογικών 
Χώρων του Υπουργείου Πολιτισμού και Αθλητι¬ 
σμού και β) πέραν του πενθημέρου, καθ' υπέρ¬ 
βαση της εβδομαδιαίας υποχρεωτικής εργασίας, 
για προσωπικό καθαριότητας με σχέση εργασίας 
ιδιωτικού δικαίου ορισμένου χρόνου των Μου¬ 
σείων και Αρχαιολογικών Χώρων του Υπουργείου 
Πολιτισμού και Αθλητισμού. 


ΑΠΟΦΑΣΕΙΣ 

Αριθ. 40350 _ (1) 

Τ ροποποίηση της υπουργικής απόφασης Α2-718/ 
31.7.2014 (Β' 2090) «Κωδικοποίηση Κανόνων Δια¬ 
κίνησης και Εμπορίας Προϊόντων και Παροχής 
Υπηρεσιών (Κανόνες ΔΙ.Ε.Π.Π.Υ.)». 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη τις διατάξεις: 

Ι.Του ν. 4177/2013 (Α' 173) «Κανόνες ρύθμισης της 
αγοράς προϊόντων και της παροχής υπηρεσιών και άλλες 
διατάξεις» και ιδίως τα άρθρα 4 και 22. 

2. Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

3. Του π.δ. 123/2016 (Α' 208) «Ανασύσταση και μετο- 

νομασία.Υπουργείων.Οικονομίας Ανάπτυξης και 

Τουρισμού». 

4. Του π.δ. 69/2015 (Α' 113) «Διορισμός του Αλέξιου 
Τσίπρα του Παύλου, Αρχηγού του Κόμματος του Συνα¬ 
σπισμού Ριζοσπαστικής Αριστερός (ΣΥ.ΡΙΖ.Α.) ως Πρω¬ 
θυπουργού». 


5. Του π.δ. 116/2014 (Α' 185) «Οργανισμός του Υπουρ¬ 
γείου Ανάπτυξης και Ανταγωνιστικότητας». 

6. Τουπ.δ. 63/2005 (Α' 98) «Κωδικοποίηση για την Κυ¬ 
βέρνηση και τα Κυβερνητικά Όργανα». 

7. Της υπουργικής απόφασης Α2-718/31.7.2014 
(Β' 2090) «Κωδικοποίηση Κανόνων Διακίνησης και 
Εμπορίας Προϊόντων και Παροχής Υπηρεσιών (Κανό¬ 
νες ΔΙ.Ε.Π.Π.Υ.)». 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Άρθρο 1 

Η περίπτωση β' της παραγράφου 2 του άρθρου 53 της 
υπουργικής απόφασης Α2-718/2014 (Κανόνες ΔΙΕΠΠΥ) 
τροποποιείται ως εξής: 

«β. Βυτιοφόροι οχήματα κατάλληλα για τη διακίνηση 
τροφίμων, σύμφωνα με τις απαιτήσεις της εθνικής νομο¬ 
θεσίας τροφίμων και με τον Κανονισμό (ΕΚ) Αριθ. 852/ 
2004 του Ευρωπαϊκού Κοινοβουλίου και του Συμβουλίου 
της 29ης Απριλίου 2004 «για την υγιεινή των τροφίμων», 
συνοδευμένα με τα προβλεπόμενα παραστατικά που πι¬ 
στοποιούν την ποιότητα των σε ρευστή κατάσταση βρώ¬ 
σιμων ελαίων (όπως αυτά ορίζονται στην παράγραφο 1 
του παρόντος) και διασφαλίζουν την ιχνηλασιμότητατου 
προϊόντος, καθώς και την ασφάλεια των καταναλωτών». 

Άρθρο 2 

Η παράγραφος 3 του άρθρου 84 της υπουργικής από¬ 
φασης Α2-718/2014 (ΦΕΚ 2090 Β') τροποποιείται ως εξής: 

«Τα απορρυπαντικά και τα προϊόντα καθαρισμού 
όπως αυτά ορίζονται στο άρθρο 2 του Κανονισμού 
(ΕΚ) 648/2004 του Ευρωπαϊκού Κοινοβουλίου και του 
Συμβουλίου σχετικά μετά απορρυπαντικά (ΕΕ Ε 104/ 
8.4.2004) ως ισχύει, διατίθενται στην αγορά σύμφωνα με 
τις διατάξεις των Κανονισμών (ΕΚ) 648/2004, (ΕΚ) 1272/ 
2008 και 1907/2006/ΕΚ». 

Άρθρο 3 

Η παρούσα ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2017 

Ο Υπουργός 

ΔΗΜΟΣ ΠΑΠΑΔΗΜΗΤΡΙΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 234/07.04.2017 


Αριθ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/ 
120650/11869/11215/ 8354 (2) 

Καθορισμός των ωρών απασχόλησης: α) πέραν 
του πενθημέρου και κατά τις Κυριακές και εξαιρέ¬ 
σιμες ημέρες, καθ' υπέρβαση της εβδομαδιαίας 
υποχρεωτικής εργασίας, για φυλακτικό προσωπι¬ 
κό με σχέση εργασίας ιδιωτικού δικαίου ορισμέ¬ 
νου χρόνου των Μουσείων και Αρχαιολογικών 
Χώρων του Υπουργείου Πολιτισμού και Αθλητι¬ 
σμού και β) πέραν του πενθημέρου, καθ' υπέρ¬ 
βαση της εβδομαδιαίας υποχρεωτικής εργασίας, 
για προσωπικό καθαριότητας με σχέση εργασίας 
ιδιωτικού δικαίου ορισμένου χρόνου των Μου¬ 
σείων και Αρχαιολογικών Χώρων του Υπουργείου 
Πολιτισμού και Αθλητισμού. 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Ι.Τις διατάξεις: 

α) Του άρθρου 21 του ν. 2190/1994 (ΦΕΚ 28/Α/1994) 
«Σύσταση ανεξάρτητης αρχής για την επιλογή προσω¬ 
πικού και ρύθμιση θεμάτων διοίκησης», όπως τροπο¬ 
ποιήθηκε και ισχύει. 

β)Του άρθρου 20παρ. Γ3 του ν. 4354/2015 (ΦΕΚ 176/ 
Α/16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις...», όπως τροποποιήθηκε και ισχύει. 

γ)Του άρθρου 45 παρ. 1 του ν. 4071/2012 (ΦΕΚ 85/Α/ 
11 -4-2012) «Ρυθμίσεις για την τοπική ανάπτυξη, την αυ¬ 
τοδιοίκηση και την αποκεντρωμένη διοίκηση Ενσωμά¬ 
τωση Οδηγίας 2009/50/ΕΚ». 

δ) Του άρθρου 41 του ν. 3979/2011 (Α' 138) «Για την 
ηλεκτρονική διακυβέρνηση και λοιπές διατάξεις». 

ε) Του άρθρου 10 του ν. 736/1977 (ΦΕΚ 316/Α/ 
15-10-1977) «Περί Οργανισμού του Ταμείου Αρχαιολο¬ 
γικών Πόρων και Απαλλοτριώσεων». 

στ) Του άρθρου 21 παρ. 4 του ν. 2819/2000 (ΦΕΚ 84/Α/ 
15-3-2000) «Ιδρυση Εταιρείας «Ολυμπιακό Χωριό 2004 
Α.Ε.» προστασία Ολυμπιακών Συμβόλων και Σημάτων 
και άλλες διατάξεις», δια του οποίου ορίζεται ότι, για την 
εξυπηρέτηση του κοινού, τα Μουσεία, οι Αρχαιολογικοί 
Χώροι, οι Συλλογές οι πινακοθήκες που ανήκουν ή επο¬ 
πτεύονται από το Υπουργείο Πολιτισμού, λειτουργούν 
και φυλάσσονται σε ετήσια βάση και με το απαραίτητο 
προσωπικό ανά κλάδο ή ειδικότητα, κατά τις Κυριακές 
και εξαιρέσιμες ημέρες. 

ζ) Του π.δ/τος 104/2014 (ΦΕΚ 171/Α/2014) «Οργανι¬ 
σμός Υπουργείου Πολιτισμού και Αθλητισμού». 

η) Του άρθρου 1 του π.δ/τος 70/2015 (ΦΕΚ 114/Α/ 
22-9-2015) «Ανασύσταση των Υπουργείων Πολιτισμού 
και Αθλητισμού, Υποδομών, Μεταφορών και Δικτύων...». 

θ) Του π.δ/τος 125/2016 (ΦΕΚ 210/Α/5-11-2016) «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

2. Την αριθ. ΥΠΠΟ/ΓΝΟΣ/25125/16-6-1988 κοινή 
υπουργική απόφαση «Πρόσθετες αμοιβές φυλάκων αρ¬ 
χαιοτήτων» (ΦΕΚ431/Β/21-6-1988), η οποία κυρώθηκε 
με το άρθρο 11 του ν. 1881/1990 (ΦΕΚ 42/Α/23-4-1990). 


3. Την αριθ. ΥΠΠΟ/ΓΝΟΣ/24581/31-5-1989 κοινή 
υπουργική απόφαση «Ρύθμιση θεμάτων του Υπουργείου 
Πολιτισμού», η οποία κυρώθηκε με το άρθρο 11 του 
ν. 1881/1990 (ΦΕΚ42/Α/23-4-1990) και συμπληρώθηκε 
από τις διατάξεις του άρθρου 7 παρ. 8 εδ. γ - δδ του 
ν. 2557/1997 (ΦΕΚ 271 /Α/24-12-1997). 

4. Την αριθ. ΥΠΠΟΤ/ΔΙΟΙΚ/Α3/Φ52α/122886/ 

19- 12-2011 υπουργική απόφαση «Καθορισμός ωραρίου 
εργασίας του φυλακτικού προσωπικού των Μουσείων 
και Αρχαιολογικών Χώρων του ΥΠΠΟΤ» (ΦΕΚ 2883/Β/ 

20 - 12 - 2011 ). 

5. Την αριθ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/ 
57452/6777/6421/4668/24-2-2017 (ΑΔΑ 6ΣΕ44653Π4- 
ΨΔΩ) υπουργική απόφαση «Έγκριση για την κίνηση των 
διαδικασιών πρόσληψης χιλίωντριακοσίων δεκατεσσά¬ 
ρων (1.314) ατόμων διαφόρων ειδικοτήτων, με σύμβαση 
εργασίας ιδιωτικού δικαίου ορισμένου χρόνου, διάρκειας 
επτά (7) μηνών, σε Υπηρεσίες του Υπουργείου Πολιτι¬ 
σμού και Αθλητισμού», όπως τροποποιήθηκε και ισχύει. 

6. Την αριθ. ΥΠΠΟΑ/ΓΔΟΥ/ΔΟΔ/ΤΕΜ/62018/5540/ 
3492/1787/6-3-2017 ανάλυση δαπάνης της Διεύθυνσης 
Προϋπολογισμού και Οικονομικής Διαχείρισης Τομέα 
Πολιτισμού του Υπουργείου Πολιτισμού και Αθλητισμού, 
σύμφωνα με την οποία από την παρούσα απόφαση προ- 
καλείται δαπάνη συνολικού ύψους 3.303.210,86 ευρώ, η 
οποία βαραίνει τις πιστώσεις του Ταμείου Αρχαιολογικών 
Πόρων και Απαλλοτριώσεων. 

7. Το απόσπασμα πρακτικού της αριθ. 10/29-3-2017 
συνεδρίασης του Διοικητικού Συμβουλίου του Ταμείου 
Αρχαιολογικών Πόρων και Απαλλοτριώσεων, που αφορά 
στην απόφαση έγκρισης δαπάνης ύψους 3.303.210,86 
ευρώ για την αναφερόμενη στην παρούσα απόφαση 
απασχόληση, στο οποίο αναφέρεται ότι το ανωτέρω 
ποσό επαρκεί για χρονικό διάστημα πεντέμιση μηνών 
και ότι η επιπλέον δαπάνη για την αμοιβή απασχόλησης 
του αναφερομένου στην παρούσα απόφαση προσωπι¬ 
κού πέραν του πενθημέρου και κατά τις Κυριακές και 
εξαιρέσιμες ημέρες για τον υπόλοιπο ενάμιση μήνα θα 
καλυφθεί από τα ταμειακά διαθέσιμα του Τ.Α.Π.Α. μετά 
από έγκριση του Γενικού Λογιστηρίου του Κράτους και 
τροποποίηση του προϋπολογισμού του. 

8. Τηναριθ.ΔΙΟΙΚ/Β/3849/5-4-2017(ΑΔΑ6ΣΨΠ469ΗΔΞ- 
Θ1Κ) απόφαση ανάληψης υποχρέωσηςτουΤαμείου Αρ¬ 
χαιολογικών Πόρων και Απαλλοτριώσεων, σύμφωνα με 
την οποία η δαπάνη που προκαλείται από την παρούσα 
απόφαση θα καλυφθεί από τους πιστώσεις του προϋπο¬ 
λογισμού εξόδων του Τ.Α.Π.Α., οικονομικού έτους 2017 
(ΚΑΕ 026152, 026352, 056152, 056452, 056652). 

9. Το γεγονός ότι κρίνεται απαραίτητη η απασχόληση 
του αναφερόμενου στην παρούσα απόφαση προσωπικού 
πέραν του πενθημέρου και κατά τις Κυριακές και εξαιρέ¬ 
σιμες ημέρες προκειμένου να λειτουργήσουν τα Μου¬ 
σεία και οι Αρχαιολογικοί Χώροι με τη μεγαλύτερη επι- 
σκεψιμότητα με ωράριο 08.00 - 20.00 μέχρι 31-10-2017, 
αποφασίζουμε: 

1. Καθορίζουμε, κατ’ εφαρμογή των διατάξεων του 
άρθρου 20 παρ. Γ3 του ν. 4354/2015, όπως τροποποι¬ 
ήθηκε και ισχύει: 

α) μέχρι σαράντα (40) ώρες κατά μήνα την απασχόλη¬ 
ση πέραν του πενθημέρου και μέχρι σαράντα οκτώ (48) 
ώρες κατά μήνα την απασχόληση κατά τις Κυριακές και 
εξαιρέσιμες ημέρες καθ' υπέρβαση της υποχρεωτικής 
εβδομαδιαίας εργασίας για καθέναν από τους χίλιους 
τριακόσιους (1.300) υπαλλήλους με συμβάσεις εργασίας 
ιδιωτικού δικαίου ορισμένου χρόνου (βάσει του άρθρου 
21 του ν. 2190/1994), ειδικοτήτων ΔΕ Ημερησίων Φυλά¬ 
κων Αρχαιοτήτων και ΔΕ Νυκτοφυλάκων Αρχαιοτήτων, 
που εργάζονται σε Μουσεία και Αρχαιολογικούς Χώρους 
του Υπουργείου Πολιτισμού και Αθλητισμού, 
β) μέχρι τριάντα πέντε (35) ώρες κατά μήνα την απα¬ 
σχόληση πέραν του πενθημέρου, καθ' υπέρβαση της 
υποχρεωτικής εβδομαδιαίας εργασίας για καθέναν από 
τους επτά (7) υπαλλήλους με συμβάσεις εργασίας ιδιω¬ 


τικού δικαίου ορισμένου χρόνου (βάσει του άρθρου 21 
του ν. 2190/1994), ειδικότητας ΥΕ Προσωπικού Καθαρι¬ 
ότητας, που εργάζονται σε Μουσεία και Αρχαιολογικούς 
Χώρους του Υπουργείου Πολιτισμού και Αθλητισμού. 

2. Αρμόδιοι για τη διαπίστωση πραγματικής παροχής 
της ανωτέρω απασχόλησης καθίστανται οι κατά Υπηρε¬ 
σία Προϊστάμενοι των υπαλλήλων. 

3. Η παρούσα απόφαση έχει ισχύ από τη δημοσίευσή 
της και μέχρι τη συμπλήρωση πεντέμιση (5,5) μηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2017 

Η Υπουργός 

ΛΥΔΙΑ ΚΟΝΙΟΡΔΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 234/07.04.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 



























